बिहार के सुपौल में रास्ते में चलने को लेकर हुए विवाद के बीच पंचायत के फरमान के बाद युवक को पेड़ से बांध कर जमकर पीटा गया। मामला रतनपुर थाना क्षेत्र के भगवानपुर पंचायत क्षेत्र के वार्ड नंबर 10 का है। पंचायत ने युवक को पेड़ से बांधकर पीटने का फरमान सुनाया। कपड़े उताकर युवक की पिटाई की गई।
 युवक की पहचान गांव के ही लूटन कुमार के रूप में हुई है। इस बीच युवक खुद को छोड़ने और बचाने की गुहार लगाता रहा लेकिन किसी भी पंच ने उसकी एक नहीं सुनी। युवक की जब पिटाई हो रही थी उस समय उसकी पत्नी व बच्चो भी वहीं मौजूद थे। इस बीच कुछ ग्रामीणों ने पुलिस को घटना की सूचना दे दी। सूचना मिलने पर पुलिस मौके पर पहुंची और युवक को छुड़ाया।
 पुलिस ने इस मामले में कार्रवाई करते हुए कुछ ग्रामीणों को गिरफ्तार किया है। पुलिस को दी जानकारी में युवक ने बताया कि लोग उसे एक निश्चित रास्ते से आने जाने की बात कह रहे थे। उनकी बात नहीं मानने पर कुछ उसके घर पहुंच गए और खींच कर पिटाई करने लगे। रतनपुरा के एसआई भूपेंद्र सिंह ने बताया लोग जब युवक को मार रहे थे उसने धारदार हथियार निकाल लिया। इसके बाद लोगों ने उससे बचने के लिए उसे पेड़ से बांध दिया।
 इस बीच पुलिस का कहना है कि मामले में कार्रवाई की जा रही है। ग्रामीणों और प्रत्यक्षदर्शियों से मामले के बारे में जानकारी जुटाई जा रही है। इसमें जो भी दोषी होगा उसके खिलाफ कानून सम्मत कार्रवाई की जाएगी। किसी भी दोषी को बख्शा नहीं जाएगा। इससे पहले युवक की पिटाई का विडियो सोशल मीडिया पर वायरल हो गया।
 युवक को खूंटे से बांध कर पीटा थाः इससे पहले बिहार के सहरसा में ही 25 जून को एक युवक को कुछ लोगों ने दुकान से खींचने के बाद खूंटे से बांध कर पिटाई की। प्रत्यक्षदर्शियों का कहना था कि युवक द्वारा किसी लड़की से फोन पर बातचीत करने के कारण इस वारदात को अंजाम दिया गया।
 
बिहार के सुपौल में रास्ते में चलने को लेकर हुए विवाद के बीच पंचायत के फरमान के बाद युवक को पेड़ से बांध कर जमकर पीटा गया। मामला रतनपुर थाना क्षेत्र के भगवानपुर पंचायत क्षेत्र के वार्ड नंबर दस का है। पंचायत ने युवक को पेड़ से बांधकर पीटने का फरमान सुनाया। कपड़े उताकर युवक की पिटाई की गई। युवक की पहचान गांव के ही लूटन कुमार के रूप में हुई है। इस बीच युवक खुद को छोड़ने और बचाने की गुहार लगाता रहा लेकिन किसी भी पंच ने उसकी एक नहीं सुनी। युवक की जब पिटाई हो रही थी उस समय उसकी पत्नी व बच्चो भी वहीं मौजूद थे। इस बीच कुछ ग्रामीणों ने पुलिस को घटना की सूचना दे दी। सूचना मिलने पर पुलिस मौके पर पहुंची और युवक को छुड़ाया। पुलिस ने इस मामले में कार्रवाई करते हुए कुछ ग्रामीणों को गिरफ्तार किया है। पुलिस को दी जानकारी में युवक ने बताया कि लोग उसे एक निश्चित रास्ते से आने जाने की बात कह रहे थे। उनकी बात नहीं मानने पर कुछ उसके घर पहुंच गए और खींच कर पिटाई करने लगे। रतनपुरा के एसआई भूपेंद्र सिंह ने बताया लोग जब युवक को मार रहे थे उसने धारदार हथियार निकाल लिया। इसके बाद लोगों ने उससे बचने के लिए उसे पेड़ से बांध दिया। इस बीच पुलिस का कहना है कि मामले में कार्रवाई की जा रही है। ग्रामीणों और प्रत्यक्षदर्शियों से मामले के बारे में जानकारी जुटाई जा रही है। इसमें जो भी दोषी होगा उसके खिलाफ कानून सम्मत कार्रवाई की जाएगी। किसी भी दोषी को बख्शा नहीं जाएगा। इससे पहले युवक की पिटाई का विडियो सोशल मीडिया पर वायरल हो गया। युवक को खूंटे से बांध कर पीटा थाः इससे पहले बिहार के सहरसा में ही पच्चीस जून को एक युवक को कुछ लोगों ने दुकान से खींचने के बाद खूंटे से बांध कर पिटाई की। प्रत्यक्षदर्शियों का कहना था कि युवक द्वारा किसी लड़की से फोन पर बातचीत करने के कारण इस वारदात को अंजाम दिया गया।